Metadoni
Metadoni on synteettinen opioidi. Koska metadonia ei valmisteta oopiumiunikkoa käyttämällä, se ei ole opiaattijohdannainen. Metadonin vaikutukset ovat kuitenkin samanlaisia kuin opiaattien, joskin sen vaikutusaika on huomattavasti pidempi. Metadoni ei myöskään aiheuta voimakasta ja lyhytkestoista euforiaa kuten heroiini, vaan sen vaikutus on tasaisempi ja vähemmän dramaattinen. Ainetta käytetään yleensä kipulääkkeenä tai opioidiriippuvaisten korvaus-, ylläpito- ja vieroitushoidossa.
Epidootti
Epidootti on mineraali, joka kuuluu monokliiniseen kidejärjestelmään. Epidootti on yleinen metamorfisten kivien mineraali. Se on tärkeänä ainesosana ns. vihreäliuskeessa ja helsinkiitissä. Sitä tavataan myös muinaisten kalliorakojen täytteenä. Epidootin kovuus on Mohsin asteikolla 6–7 ja ominaispaino 3,4. Sen värimuotoina on erilaisia vihreitä ja kiilto lasimainen. Se on yleinen mineraali Suomessa, ja sitä käytetään paljon korukivenä.